----

----

I Tájékoztatások

Bizottság

----

Euro-átváltási árfolyamok (1)

2006. április 19.

(2006/C 92/01)

1 euro= 

----

(1)

Forrás: Az Európai Központi Bank (ECB) átváltási árfolyama.

----

----

A Szlovák Köztársaság kormányának közleménye az illetékes hatóságok jegyzékét és a szénhidrogének kutatására, feltárására és kitermelésére vonatkozó engedélyek megadásának és felhasználásának feltételeiről szóló, 1994. május 30-i 94/22/EK európai parlamenti és tanácsi irányelvet (1) illetően

(2006/C 92/02)

(EGT vonatkozású szöveg)

A szénhidrogének kutatására, feltárására és kitermelésére vonatkozó engedélyek megadásának és felhasználásának feltételeiről szóló, 1994. május 30-i 94/22/EK európai parlamenti és tanácsi irányelv 10. cikke alapján a Szlovák Köztársaság tájékoztatta az Európai Bizottságot az illetékes hatóságok alábbi jegyzékéről:

1.   Bányászati főhivatal, Banská Štiavnica (Selmecbánya):

2.   Körzeti bányászati hivatal, Bratislava (Pozsony):

3.   Körzeti bányászati hivatal, Banská Bystrica (Besztercebánya):

4.   Körzeti bányászati hivatal, Košice (Kassa):

5.   Körzeti bányászati hivatal, Prievidza (Privigye):

6.   Körzeti bányászati hivatal, Spišská Nová Ves (Igló):

----

(1)HL L 164., 1994.6.30., 3. o.

----

----

ÁLLAMI TÁMOGATÁS – AUSZTRIA

C 8/2006 (ex N 536/2005) sz. állami támogatás – Támogatás a Dornbirner Sparkasse részére

Felhívás észrevételek benyújtására az EK-Szerződés 88. cikke (2) bekezdése értelmében

(2006/C 92/03)

(EGT vonatkozású szöveg)

A Bizottság 2006. március 8-i levelében, amelynek hivatalos nyelvű másolata ezen összefoglaló után szerepel, értesítette Ausztriát, hogy határozatot hozott az EK-Szerződés 88. cikkének (2) bekezdése szerinti, a fent említett intézkedéssel kapcsolatos eljárás megindításáról.

Az érdekelt felek a bizottsági eljárás tárgyát képező intézkedésre vonatkozóan az ezen összefoglaló és az azt követő levél közzétételétől számított egy hónapon belül nyújthatják be észrevételeiket az alábbi címre:

Az észrevételeket közlik Ausztriával. Az észrevételeket előterjesztő érdekelt felek írásban, kérésüket megindokolva kérhetik azonosságuk bizalmas kezelését.

ÖSSZEFOGLALÓ

A bejelentett intézkedés a 45 000 lakosú Dornbirn város és a Dornbirner Sparkasse Bank AG (a továbbiakban: Dornbirner Sparkasse) regionális takarékpénztár közötti kezességvállalási megállapodásról szól. A Dornbirner Sparkassénak jelenleg két részvényese van, a Dornbirner Anteilsverwaltungssparkasse (74 %) és a Dospra Aktienverwaltung GmbH (26 %). A Bizottság tudomása szerint mindkét részvényest Dornbirn város ellenőrzi.

2004. december 31-én a Dornbirner Sparkasse teljes eszközállománya 1,94 milliárd eurót tett ki, 18,4 millió EUR szokásos üzleti tevékenységből eredő eredménnyel és 13,0 millió EUR nettó nyereséggel. 205,6 millió EUR alapvető tőkével (core capital) a bank alapvető tőke aránya 14,2 %, sajáttőkearánya 18,4 %. A költség-bevétel arány (CIR) 56,1 % volt. 2004-ben a Dornbirner Sparkasse 386 főt foglalkoztatott.

A bejelentett megállapodás értelmében Dornbirn város kezességet vállal a bank mérlegben szereplő egyes kötelezettségeinek (1) 80 %-ára, valamint a függő kötelezettségek 20 %-ára, amennyiben az egyes kötelezettségek időtartama nem haladja meg a 20 évet. A kezesség csak a Dornbirner Sparkasse vagy a Dornbirner Anteilsverwaltungssparkasse fizetésképtelensége esetén vehető igénybe. A megállapodás hároméves felmondási idővel felmondható (2009. december 31-ével kezdődően). A kezességvállalási megállapodás legfeljebb 2 milliárd EUR összegű kötelezettségre terjed ki. Amennyiben az érintett kötelezettségek értéke meghaladja a 2 milliárd eurót, úgy a maximális összeg biztosítása érdekében módosításokat hajtanak végre.

A díj javasolt mértéke az érintett kötelezettségek értékének 0,03 %-a, melyet éves alapon számítanak ki. A díj nem lehet több 550 000 eurónál. A Dornbirner Sparkasse kijelenti, hogy a kezességvállalást oly módon veszi igénybe, hogy Dornbirn városa legalább 360 000 eurós díjfizetésre számíthat. Ausztria egy, a Black-Scholes modellre épülő szakértői véleménnyel bizonyítja a javasolt díj piaccal való összeegyeztethetőségét.

Ausztria állítja, hogy a kezességvállalást az úgynevezett „Ausfallhaftung”, egy korlátlan állami garancia eltörlése miatt javasolják. A Bizottság és Ausztria közötti megállapodást követően, amelynek eredménye az Ausztria által egy 2003. május 15-i keltezésű levélben elfogadott, C(2003) 1329 végleges bizottsági határozat (2), az „Ausfallhaftungot” a 2007. április 1-jén véget érő átmeneti időszak után meg kell szüntetni.

A Bizottság úgy ítéli meg, hogy a kezességvállalást az „Ausfallhaftung” helyettesítésére szabták. Mivel a bejelentett kezességvállalás a tervek szerint a bank kötelezettségeinek többségére kiterjed és potenciálisan tartós jellegű, a bejelentett intézkedéssel kétségessé válik, hogy a C(2003) 1329 végleges bizottsági határozat eléri tényleges érvényesülését (effet utile).

A Bizottság továbbá úgy ítéli meg, hogy a bejelentett intézkedés az EK-Szerződés 87. cikkének (1) bekezdése és az EGT-megállapodás 61. cikkének (1) bekezdése értelmében állami támogatásnak minősül, és hogy a támogatást nem lehet a 87. cikk (2), a 87. cikk (3) vagy a 86. cikk (2) bekezdésében meghatározott kivételek szerint összeegyeztethetőnek nyilvánítani, ami alapjában a következő okokkal magyarázható:

A Bizottság – tekintettel arra, hogy Dornbirn városnak mint kezesnek nyilvánvalóan nincs befolyása a Dornbirner Sparkasse kockázati politikájára, és hogy Ausztria nem tudott hasonló ügyletre vonatkozó előzményekkel vagy információkkal szolgálni – azt is kétli, hogy bármely magánkezes hajlandó lenne az ilyen hosszú távú kezességvállalással kapcsolatos kockázatok vállalására.

További kételyek merülnek fel azzal kapcsolatban, hogy a bejelentett kezességvállalás megfelel az EK-Szerződés 87. és 88. cikkének a kezességvállalás formájában nyújtott állami támogatásokra vonatkozó alkalmazásáról szóló közlemény (3) követelményeinek. A szerződés megszüntetése a felek jövőbeli döntésétől függ és ezért a kezességvállalás időben korlátlan lehet. Figyelembe véve a kezességvállalás alkalmazási körét, az is kérdéses, hogy a kezességvállalás összege korlátozott, és konkrét pénzügyi ügylethez kapcsolódik-e.

Sőt, a Bizottság azt is kétli, hogy az Ausztria által benyújtott szakértői tanulmány feltételezései alkalmazhatók a bejelentett intézkedés esetében. Emellett lehet, hogy a 0,03 %-os javadalmazás nem veszi figyelembe az összes előnyt, amelyet a Dornbirner Sparkasse a kötelezettségei 80 %-át lefedő állami garancia révén élvez. Úgy tűnik, hogy főként az olcsóbb refinanszírozás előnye nem tükröződik a díj mértékében.

A LEVÉL SZÖVEGE

„Die Kommission teilt Österreich mit, dass sie nach Prüfung der von den österreichischen Behörden übermittelten Angaben zum beabsichtigten Entgelt für die Haftungsvereinbarung der Stadt Dornbirn zugunsten der Dornbirner Sparkasse Bank AG beschlossen hat, das Verfahren nach Artikel 88 Absatz 2 EG-Vertrag einzuleiten.

I.   VERFAHREN

II.   HINTERGRUND

1.   Potenzieller Beihilfeempfänger

2.   Wegfall der Ausfallhaftung in Österreich

III.   BESCHREIBUNG DER NOTIFIZIERTEN MASSNAHME

IV.   WÜRDIGUNG

1.   Volle Wirksamkeit der Kommissionsentscheidung C(2003) 1329 endg. über die Abschaffung der Ausfallhaftung

2.   Weitere Überlegungen zu Artikel 87 EG-Vertrag

2.1.   Staatliche Mittel und Begünstigung eines bestimmten Unternehmens

2.2.   Verfälschung des Wettbewerbs und Auswirkungen auf den Handel

2.3.   Wirtschaftlicher Vorteil

Offensichtlich keine vergleichbaren Garantien auf dem Markt

Der Refinanzierungsvorteil

Anwendbarkeit und Methodik zur Berechnung des geplanten Entgelts

Anwendbarkeit des Black-Scholes-Modell

Angewandte Methodik zur Berechnung des Entgelts

2.4.   Vereinbarkeit gemäß Artikel 87 und 86 EG-Vertrag

V.   SCHLUSSFOLGERUNG

----

(1)  Bankokkal szemben fennálló kötelezettségek, ügyfelekkel szemben fennálló kötelezettségek, értékpapírosított adósság.

(2)  A Hivatalos Lapban még nem tették közzé.

(3)HL C 71., 2000.3.11.

(4)  Grundsätzlich zahlen alle Landeshypothekenbanken ein Haftungsentgelt.

(5)ABl. C 175 vom 24.7.2003, S. 8. Österreich stimmte den in der Entscheidung vorgeschlagenen zweckdienlichen Maßnahmen mit Schreiben vom 15. Mai 2003 zu, das am 21. Mai 2003 eingetragen wurde.

(6)  Verbindlichkeiten gegenüber Kreditinstituten, Verbindlichkeiten gegenüber Kunden, verbriefte Verbindlichkeiten.

(7)  Siehe Rdnr. 10.

(8)  Der Grundsatz des marktwirtschaftlich handelnden Kapitalgebers wurde erstmals in der Mitteilung der Kommission an die Mitgliedstaaten über die Anwendung der Artikel 92 und 93 EWG-Vertrag und des Artikels 5 der Kommissionsrichtlinie 80/723/EWG über öffentliche Unternehmen in der verarbeitenden Industrie erläutert (ABl. C 307 vom 13.11.1993, S. 3). Die in dieser Mitteilung ausgeführten Grundsätze sind auch in anderen Wirtschaftszweigen anwendbar.

(9)ABl. C 71 vom 11.3.2000, S. 14.

(10)  Siehe Rdnr. 2.1.2 der Mitteilung.

(11)  Siehe Rdnr. 4.2.(a) der Mitteilung.

(12)  Siehe Rdnr. 2.1.1. der Mitteilung.

----

----

Felhívás a holland kontinentális talapzat B14-es tömbjében található szénhidrogének kutatására irányuló engedélykérelmek benyújtására

(2006/C 92/04)

A Holland Királyság gazdasági minisztere bejelenti, hogy országánál a bányászati szabályzat (Mijnbouwregeling; Staatscourant 2002, 245. szám) 3. mellékleteként szereplő térképen feltüntetett B14-es tömbben található szénhidrogének kutatásának engedélyezését kérelmezték.

A szénhidrogének kutatására, feltárására és kitermelésére vonatkozó engedélyek megadásának és felhasználásának feltételeiről szóló, 1994. május 30-i 94/22/EK európai parlamenti és tanácsi irányelv 3. cikkének (2) bekezdésére hivatkozva és a bányászati törvénynek (Mijnbouwwet; Staatsblad 2002, 542. szám) a közzététel feltételeit lefektető 15. cikke értelmében a gazdasági miniszter felhívja az érdekelt feleket, hogy nyújtsák be az B14-es tömbben található szénhidrogének kutatására irányuló engedélykérelmüket.

Az engedélyezés a gazdasági miniszter hatáskörébe tartozik. Az irányelv 5. cikkének (1), 5. cikkének (2) és 6. cikkének (2) bekezdésében említett kritériumokat, feltételeket és követelményeket a bányászati törvény (Mijnbouwwet; Staatsblad 2002, 542. szám) ismerteti részletesen.

Azt követően, hogy a felhívás az Európai Unió Hivatalos Lapjában megjelenik, az érdekelteknek 13 hét áll rendelkezésükre, hogy kérelmüket az energiatermelési igazgatón keresztül a gazdasági miniszternek a következő címre megküldjék: Minister van Economische Zaken, ter attentie van de directeur Energiemarkt, Prinses Beatrixlaan 5, Den Haag, Nederland. A borítékon fel kell tüntetni: „persoonlijk in handen” („saját kezéhez”).

A határidő lejártát követően benyújtott kérelmek elbírálására nincs lehetőség.

A beérkezett kérelmek elbírálására a határidőt követő tizenkét hónapon belül kerül sor.

Az érdeklődők további tájékoztatást kaphatnak a (31-70) 379 72 98-es telefonszámon.

----

----

Bejelentett összefonódás engedélyezése

(Ügyszám COMP/M.4108 – T-Systems/Gedas)

(2006/C 92/05)

(EGT vonatkozású szöveg)

2006. február 27-én a Bizottság határozott, hogy engedélyezi a fentebb említett összefonódást, és a közös piaccal összeegyeztethetőnek nyilvánítja. Ez a határozat a Tanács 139/2004/EK rendeletének 6(1)(b) paragrafusán nyugszik. A határozat teljes szövege kizárólag angolul érhető el, és azután teszik közzé, miután az üzleti titkokat tartalmazó részeket eltávolították a határozat szövegéből. Elérhető lesz:

----

----

Bejelentett összefonódás engedélyezése

(Ügyszám COMP/M.4007 – Reckitt Benckiser/Boots Healthcare International)

(2006/C 92/06)

(EGT vonatkozású szöveg)

2006. január 6-án a Bizottság határozott, hogy engedélyezi a fentebb említett összefonódást, és a közös piaccal összeegyeztethetőnek nyilvánítja. Ez a határozat a Tanács 139/2004/EK rendeletének 6(1)(b) paragrafusán nyugszik. A határozat teljes szövege kizárólag angolul érhető el, és azután teszik közzé, miután az üzleti titkokat tartalmazó részeket eltávolították a határozat szövegéből. Elérhető lesz:

----